එමෙන්ම ගයන්ත කරුණාතිලකට පාර්ලිමේන්තු ප්‍රතිසංස්කරණ සහ ඉඩම් අමාත්‍ය ධුරය හිමිවනු ඇති බවයි වාර්තාවන්නේ.මේ අතර, අද දිනයේදී සිදුවන  අමාත්‍ය මණ්ඩල සංශෝධනය සම්බන්ධයෙන් අමාත්‍ය එස්.බී. නාවින්න මහව ප්‍රදේශයේ ඊයේ පැවැති උත්සවයකට එක්වෙමින්  කියා සිටියේ කුමන අමාත්‍ය ධුර හිමිවුවද කැපවීමෙන් වැඩකරන අයට ඉන් බලපෑමක් සිදු නොවන බවයි.හිරු ප්‍රවෘත්ති අංශයට අදහස් දක්වමින් නිදහස් සන්ධාන මහලේකම් අමාත්‍ය මහින්ද අමරවීර ද කියා සිටියේ අද සිදුවන කැබිනට් සංශෝධනයත් සමඟ ජනතාවට හිතකර අන්දමින් රට නව මාර්ගයක ගමන් කරනු ඇති බවයි.කැබිනට් සංශෝධනය ගැන සම කැබිනට් ප්‍රකාශක ඇමති ගයන්ත කරුණාතිලක මහතා ඊයේ රාත්‍රියේ ප්‍රකාශ කළේ අද (22) දිනයේ අමාත්‍ය මණ්ඩල සංශෝධනක් සිදුවන බවයි.